പ്രധാനമന്ത്രിയുടെ ജന്മദിനം ആഘോഷമാക്കി വാരാണസിയിലെ ബിജെപി പ്രവര്ത്തകര് വാരാണസി: പ്രധാനമന്ത്രി നരേന്ദ്ര മോദിയുടെ 71ാം ജന്മദിനത്തോട് അനുബന്ധിച്ച് വാരാണാസിയിലെ ബിജെപി പ്രവര്ത്തകര് ജന്മദിനം ആഘോഷിച്ചു. വാരാണസിയിലെ പാര്ലമെന്റ് മണ്ഡലത്തില് വച്ചായിരുന്നു പരിപാടികള് നടന്നത്. മണ്വിളക്കുകള് കത്തിച്ചും 71 കിലോ ലഡ്ഡു മുറിച്ചുമായിരുന്നു ആഘോഷം. ബിജെപി എംപി രൂപ ഗാംഗുലി, ബനാറസ് ഹിന്ദു യൂണിവേഴ്സിറ്റി വൈസ് ചാന്സലര് ജിസി ത്രിപാഠി എന്നിവരുടെ സാന്നിധ്യത്തില് കാശി സങ്കല്പ് എന്ന പുസ്തകവും പ്രകാശനം ചെയ്തു. ഇന്ഡോറിലെ ബിജെപിയുടെ ദേശീയ ജനറല് സെക്രട്ടറിയായ കൈലാഷ് വിജയ്വര്ഗിയ കാഴ്ച വൈകല്യമുള്ള കുട്ടികള്ക്കൊപ്പം ഹിന്ദിയില് പാട്ട് പാടിയാണ് ജന്മദിനം ആശംസിച്ചത്. ഇന്ഡോറിലെ അനിഭൂതി ബ്ലൈന്ഡ് ആശ്രമവും മഹേഷ് ബ്ലൈന്ഡ് ആശ്രമവും സംഘടിപ്പിച്ച പരിപാടിയില് കഭി കഭി മേരെ ദില് മെയ്ന് ഖയാല് ആതാ ഹേഎന്ന് ഹിന്ദി ക്ലാസിക് ഗാനം പാടിയും വിജയ്വര്ഗിയ ആശംസകള് നേര്ന്നു.